text: Intet problem at sende farlige pakker
  02 december 2013 kl. 14.43
  Det er nemt at sende pakker med f.eks. farligt fyrværkeri. Og det bliver næppe opdaget.
  Som vi tidligere har fortalt her på TV SYD, bliver ulovligt fyrværkeri sendt med lynpakker. Det gør det, fordi posten dermed ikke kan nå at tjekke indholdet. Det kan være livsfarligt, for de postbude der håndterer pakken, men også for dem der er i nærheden af de sprængfarlige pakker.
  Det ulovlige fyrværkeri kan være meget ustabilt, og derfor gå af uden at blive antændt.
  Det gør pakkemedarbejdernes fællestillidsmand på Taulov Pakkecenter, Bo Nielsen, harm. Han siger at hverken almindelig post, pakker og lynpakker bliver tjekket.
  I aften i TV SYD kan du høre, hvad tillidsmanden siger til sagen. Hør også hvad formanden for folketingets retsudvalg, Karina Lorentzen, har at sige.
  